### Beslutning

Godkendt.

### Sagsfremstilling

## Resume og sagens baggrund

Regeringen vil i 2025 udpege fem industriparker med henblik på at styrke rammerne for grøn og avanceret produktionsindustri. Kalundborg Kommune er oplagt med forudsætninger til at søge, både med hensyn til industri og energi klyngens eksistens og potentialer, samt at infrastruktur om geografiske områder er til stede nu og fremover.

## Indstillinger

Direktøren indstiller at Kalundborg Kommune ansøger om at blive udpeget som én af de fem statsligt støttede industriparker i regi af ordningen *"Rød Løber for Produktionsvirksomheder"*.

## Behandling

Økonomiudvalget, Kommunalbestyrelsen.

## Sagsfremstilling

Regeringen har lanceret initiativet *Rød Løber for Produktionsvirksomheder*, som bl.a. indebærer udpegning af fem industriparker i [adresse]. Disse parker skal være målrettet virksomheder inden for blandt andet farma, biosolution og grøn energi. Deslige skal det være med investeringer over 100 mio. kr. Regeringens udpegning forventes at ske primo november 2025, og kommunerne kan ansøge frem til 15. maj 2025.

Formålet er at sikre attraktive rammer og hurtig myndighedsbehandling gennem en *"én indgang"-ordning*, hvor kommunale og statslige tilladelser samles i en samlet proces. Industriparkerne skal have adgang til infrastruktur som el, fjernvarme, vand og transport, og skal lokaliseres strategisk i forhold til arbejdskraft, klynger og bæredygtighed.

Kalundborg Kommune har over lang tid, og med meget stor intensitet, vist at industri og energi klyngen i Kalundborg har formået at udvikle sig på alle de parameter, som er nævnt i regeringens initiativ og har fortsat et stort potentiale.

Kalundborg Kommune oplever kontinuerligt store investeringer i både industri- og energisektorerne. Derfor har Kommunalbestyrelsen i den kommende kommuneplan også foreslået udvidelser af erhvervsområderne på ca. 1.000.000 m². Disse områder grænser op til de eksisterende industri- og energierhvervsområder. Sammen med de nuværende muligheder vil dette resultere i ca. 165 hektar øst for Kalundborg og 70 hektar syd for områderne ved havnen, raffinaderiet og [adresse].

I Kalundborg området er der udover de nævnte muligheder for areal udvidelser en del styrkepositioner, som understøtter den mulige videre udvikling for Kalundborg med blik for yderligere regional, nationalt og internationalt potentiale.

Kalundborg har udviklet en bioteknologisk klynge med mange virksomheder over flere år. Denne klynge beskæftiger direkte ca. 8.000 medarbejdere ud af ca. 18.000 private arbejdspladser i hele Kalundborg Kommune. Nogle af virksomhederne er Novo Nordisk, Novonesis, Meliora Bio, Ørsted, Avista Green og Boehringer Laust Lind.

Virksomheder som Kalundborg Bio Energi, Ørsted, Kalundborg Refinery og Kalundborg Forsyning samarbejder med bioindustrien om grøn energi gennem industriel symbiose. Eksempler på løsninger inkluderer District Cooling, CO2-fangst, overskudsvarme og brug af overfladevand.

Erhvervslivets ekspansion og fortsatte udnyttelse af potentialer har resulteret i, at der over de sidste 5-6 år er opbygget et velfungerende uddannelsesmiljø, hvor både nationale og internationale studerende kan uddanne sig i tæt samarbejde med virksomhederne. Dette uddannelsesmiljø, som hovedsageligt er centreret omkring bioteknologiske uddannelser i samarbejde med NEG, [adresse], Københavns Universitet, DTU og Maskinmesterskolen, udvikler sig løbende, f.eks. med Det Kgl Akademi. Det forventes, at der vil være cirka 1.500 studerende i 2030. I sommer 2025 starter der også en international skole Kalundborg.

Kalundborg Kommune har en stærk infrastruktur med forsyninger som vand, varme, damp og elektricitet. De kommende år vil vi se en fortsat udbygning af disse faciliteter, understøttet af allerede besluttede investeringer. Etableringen af motorvejen er påbegyndt og forventes færdiggjort i 2027/2028. Elektrificeringen af [adresse] forventes afsluttet senest i 2027. Der er også afsat midler til en forundersøgelse vedrørende tværforbindelsen på rute 22, som vil forbinde Kalundborg med Slagelse og Næstved.

Som antydet tidligere vil en industripark i Kalundborg styrke den allerede etablerede industrielle udviklingsretning, som er kendetegnet ved højteknologisk specialisering, bæredygtighed og cirkulær økonomi. De typer af virksomheder, der forventes placeret i industriparker – fx inden for grøn energi, biosolutions og farma – passer naturligt ind i det økosystem, som kendetegner Kalundborg Symbiosen i form af den stærke procesindustri og [adresse] største bioteknologiske produktionsklynge. Det vil både udvide synergierne mellem virksomheder og forskningsmiljøer og bidrage til målet om at være en international frontløber for bæredygtig industriudvikling. En industripark i Kalundborg vil derfor ikke blot tilføje erhvervsarealer, men styrke [adresse] position som [adresse] center for industriel vækst, med cirkulær og grøn tilgang på nationalt og internationalt niveau, samt i samspil med nabokommunerne blive en driver for den regionale udvikling i [adresse].

Fordele ved udpegning er bedre investeringsvilkår, adgang til statslig understøttelse (både planlægning og adgang til ressourcer) højere attraktivitet for udenlandske virksomheder.
Ulemper er bl.a., at *Rød Løber*-ordningen kan indebære, at kommunen skal håndtere høj planlægningsintensitet og ikke altid kan bestemme hvilke virksomheder der lokaliseres.

## Økonomiske konsekvenser

Ingen.

### Sagens forløb

23/04/2025 Økonomiudvalget
Anbefales.